ໃນ​ລະ​ດູ​ບານ​ໃໝ່ ພວກ​ນັກ​ຮຽນ ​ຈະ​ພາ​ກັນໄປຢ້ຽມ​ຢາມ ​ນະ​ຄອນຫຼວງ ​ຂອງ ສະ​ຫະ​ລັດ
ມັນ​ແມ່ນ​ລະ​ດູ​ບານ​ໃໝ່ ​ໃນ​ນະ​ຄອນຫຼວງ ວໍ​ຊິງ​ຕັນ. ວັນ​ຕ່າງໆ​ໃນ​ລະ​ດູນີ້, ຕົ້ນ ໂຢ​ຊິ​ໂນະ ຫຼື ຕົ້ນຊາກຸຣະ ທີ່ມີຊື່ສຽງຂອງໂລກ ແມ່ນກຳລັງມີດອກບານ ຫຼາຍທີ່ສຸດ.
ລະດູບານໃໝ່ໃນແຕ່ລະປີ, ໂຮງຮຽນມັດທະຍົມຫຼາຍແຫ່ງໃນທົ່ວປະເທດ ໄດ້ຈັດການ ຢ້ຽມນະຄອນຫຼວງຂອງປະເທດ ໃຫ້ແກ່ພວກນັກຮຽນຂອງເຂົາເຈົ້າ ດ້ວຍການທີ່ບໍ່ໄດ້ ເຂົ້າຮຽນ, ພວກນັກຮຽນໄດ້ມີໂອກາດທີ່ຈະ “ຮຽນຮູ້ຕົວຈິງ” ກ່ຽວກັບ ປະຫວັດສາດຂອງ ປະເທດ ແລະ ລັດຖະບານ, ພ້ອມກັບໂອກາດທີ່ຈະສຳຫຼວດສະຖານທີ່ຫຼາຍແຫ່ງ ແລະ ບ່ອນທ່ອງທ່ຽວຕ່າງໆໃນເມືອງຫຼວງ ນັກຂ່າວ ມາຄັສ ເມເຢີ ເກເລັນ ໄດ້ໄປຕິດຕາມ ນັກຮຽນກຸ່ມນຶ່ງຈາກລັດ ມິສຊູຣີ ຈາກພາກຕາເວັນຕົກຕອນກາງ, ເຊິ່ງ ພຸດທະສອນ ຈະ ນຳລາຍລະອຽດມາສະເໜີໃນອັນດັບຕໍ່ໄປ ມັນແມ່ນລະດູບານໃໝ່ໃນນະຄອນຫຼວງ ວໍຊິງຕັນ ວັນຕ່າງໆໃນລະດູນີ້, ຕົ້ນ ໂຢຊິໂນະ ຫຼື ຕົ້ນຊາກຸຣະ ທີ່ມີຊື່ສຽງຂອງໂລກ ແມ່ນກຳລັງມີດອກບານຫຼາຍທີ່ສຸດ ທີວທັດທີ່ມີສີສັນສວຍງາມບໍ່ພຽງແຕ່ດຶງດູນັກທ່ອງທ່ຽວເທົ່ານັ້ນ ຕາມປະເພນີແລ້ວ, ພວກນັກຮຽນກໍຈະພາກັນຫຼັ່ງໄຫຼມານະຄອນຫຼວງຂອງປະເທດເຊັ່ນກັນ ແລະ ເຂົາເຈົ້າ ກໍນຳເອົາອາລົມຄວາມຮູ້ສຶກຈາກໂຮງຮຽນຂອງເຂົາເຈົ້າມານຳດ້ວຍ ທ່ານນາງ ຄິມ ໂຟລີ, ຜູ້ກຳກັບວົງດົນຕີ ກ່າວວ່າ “ພວກເຮົາລົງມາພີ້ເພື່ອຈຸດປະສົງການ ສຶກສາ, ຍ້ອນວ່າເດັກນ້ອຍພວກນີ້ບໍ່ເຄີຍມານະຄອນຫຼວງ ວໍຊິງຕັນ ຈັກເທື່ອ, ແຕ່ພວກ ເຮົາກໍໄດ້ມາພີ້ເພື່ອສະແດງຢູ່ອະນຸສາວະລີກອງທັບເຮືອ ສະຫະລັດ ວົງດົນຕີດັ່ງກ່າວຈະຫຼິ້ນສອງສາມເພງ, ເຊິ່ງມັນໄດ້ດຶງດູດຄວາມສົນໃຈຂອງຜູ້ຄົນທີ່ຍ່າງ ໄປມາ ນາງ ເອດຣຽນ ແມດດັອກສ໌ ໄດ້ເປົ່າແກໂຄ້ງມາໄດ້ 6 ປີແລ້ວ ມັນແມ່ນຄັ້ງທຳອິດສຳລັບ ນັກຮຽນປີສຸດທ້າຍ ທີ່ໄດ້ມາຢາມນະຄອນຫຼວງຂອງປະເທດ ນາງ ເອດຣຽນ ແມດດັອກສ໌ ກ່າວວ່າ “ຂ້າພະເຈົ້າມັກ ວໍຊິງຕັນ, ຂ້າພະເຈົ້າມັກເມືອງ ໃຫຍ່ ມັນຄັກຫຼາຍ ທີ່ໄດ້ເຫັນສິ່ງຕ່າງໆຄືປະຫວັດສາດທຳມະຊາດ ແລະ ວິທີທີ່ທຸກຢ່າງ ມາຢູ່ນຳກັນ, ເພາະວ່າເຈົ້າມີແຕ່ໄດ້ອ່ານ ກ່ຽວກັບ ມັນ, ສະນັ້ນມັນຈຶ່ງເປັນຕາສົນໃຈ ນາງກ່າວວ່າ ແລະ ມັນກໍແຕກຕ່າງຫຼາຍກັບບ້ານເກີດຂອງລາວ ນາງ ເອດຣຽນ ກ່າວວ່າ “ລັດມິສຊູຣີ ມັນເປັນເຂດຊົນນະບົດຫຼາຍ, ມັນມີເມືອງຊົນນະ ບົດຫຼາຍເມືອງ, ມັນມີພຽງສາມເມືອງໃຫຍ່ເທົ່ານັ້ນ, ສະນັ້ນມັນຈຶ່ງແຕກຕ່າງຢ່າງສິ້ນເຊີງ ກົງກັນຂ້າມກັນປານຂົ້ວໂລກເລີຍ ” ທ່ານນາງ ຄິມ ໂຟລີ ຜູ້ກຳກັບວົງດົນຕີກ່າວວ່າ "ໃນເມືອງ ໂຄລຳເບຍ, ບ່ອນທີ່ພວກເຮົາ ອາໄສຢູ່, ພວກເຮົາບໍ່ມີເມືອງຄືແນວນີ້ ເຂດຕົວເມືອງຂອງພວກເຮົາມັນນ້ອຍຫຼາຍ ຖ້າ ທຽບໃສ່ຢູ່ພີ້ ການສັນຈອນໄປມາແມ່ນນ້ອຍຫຼາຍທຽບໃສ່ຢູ່ພີ້, ສະນັ້ນ ພວກເດັກນ້ອຍ ຈຶ່ງໄດ້ມ່ວນຊື່ນກັບສຽງແກລົດທຸກປະເພດ " ເຊັ່ນດຽວກັບກຸ່ມນັກສຶກສາທີ່ມາຢ້ຽມຢາມອື່ນໆ, ສະມາຊິກວົງ Battle High ຍັງໄດ້ ທ່ຽວຊົມສະຖານທີ່ຕ່າງໆຄືສຸສານແຫ່ງຊາດ ອາລິງຕັນ, ແລະ ຫໍພິພິຕະພັນຫຼາຍແຫ່ງ ໃນເມືອງຫຼວງ, ກ່ອນເດີນທາງກັບບ້ານ ປະເພນີລະດູບານໃໝ່ນີ້ ຈະເປີດທາງໃຫ້ອີກລະດູນຶ່ງ, ເມື່ອຄື້ນຄົນໄວໜຸ່ມອີກກຸ່ມນຶ່ງ ຄາດວ່າຈະມາຢ້ຽມຢາມນະຄອນຫຼວງ ວໍຊິງຕັນ ໃນລະຫວ່າງພັກລະດູຮ້ອນຂອງເຂົາ ເຈົ້າ